Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 865

2. A szabályzatokban ismertetett kivételektől eltekintve az alább megnevezett tárgyak elhelyezése a küldemények minden fajtájában tilos: 2.1. kábítószerek és pszichotrop anyagok; 2.2. robbanó-, gyúlékony vagy más veszélyes anyagok, valamint radioaktív anyagok; 2.2.1. az alábbiak nem tartoznak e tilalom körébe: 2.2.1.1. a 44. Cikkben szereplő levélpostai küldeményekben továbbított biológiai anyagok; 2.2.1.2. a 26. Cikkben szereplő levélpostai küldeményekben és postai csomagokban továbbított radioaktív anyagok; 2.3. obszcén és erkölcstelen tárgyak; 2.4. élő állatok, a 3. bekezdésben ismertetett kivételektől eltekintve; 2.5. olyan tárgyak, amelyek bevitele vagy forgalomba hozatala a rendeltetési országban tilos. 2.6. olyan tárgyakat, amelyek jellegüknél vagy burkolatuknál fogva veszélyt jelenthetnek az alkalmazottakra, vagy beszennyezhetik, vagy megrongálhatják a többi küldeményt vagy a postai berendezéseket; 2.7. olyan jellegű, aktuális és személyes levelezésre utaló iratok, amelyeket a feladón és a címzetten vagy a velük együtt élő személyeken kívül mások váltanak egymással.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes